Περάσαμε καταπληκτικά, νιώσαμε καλύτερα από το σπίτι μας και πραγματικά ξεπέρασε κάθε προσδοκία μας το μέρος και η φιλοξενία του κου Αντώνη και της κας Αλεξάνδρας. Έχετε περιποιηθεί το μέρος με αγάπη και μεράκι και μπορεί κανείς να το νιώσει σε κάθε γωνιά. Το σπίτι παρέχει όλες τις ανέσεις και καλύπτει όλες τις ανάγκες. Είναι ήσυχο, μέσα στη φύση και κοντά στη χώρα. Η θέα προς τη θάλασσα και το ηλιοβασίλεμα είναι μοναδική και την απολαμβάναμε από την αυλή πίνοντας τον καφέ μας. Να είστε πάντα καλά και σας ευχαριστούμε πάρα πολύ για όσα μας προσφέρατε από τα χέρια σας και θα έχουμε εσάς και τα γατάκια σας στη μνήμη μας και την καρδιά μας!